[{"text_idx": "#000000", "text": "HafanLlywodraethuCyrff LlywodraethuPapurau llywodraethuCyrff CynghoriCysylltwch a\u0302 niEnglishCymraeg"}, {"text_idx": "#000004", "text": "Yn Ystyried Buddsoddi?Chwilio am Fuddsoddiad?"}, {"text_idx": "#000005", "text": "Y Newyddion DiweddarafDigwyddiadau ar y gweill"}, {"text_idx": "#000006", "text": "Her bwyd cynaliadwy ar agor ar gyfer ceisiadau"}, {"text_idx": "#000007", "text": "Mae her bwyd cynaliadwy, sy\u2019n chwilio am atebion arloesol a allai gynyddu cynhyrchiant bwyd a dyfir yn lleol ym Mhrifddinas-Ranbarth Caerdydd wedi agor ar gyfer ceisiadau."}, {"text_idx": "#000013", "text": "Cynhelir yr her, sy\u2019n agor ar gyfer ceisiadau heddiw (Awst 29 2023), mewn dau gam. Bydd cam un yn gam \u2018arddangos\u2019 lle bydd hyd at \u00a3800,000 fesul prosiect ar gael i sefydliadau llwyddiannus i\u2019w galluogi i ddangos bod eu syniad yn gweithio ac yn ymarferol. Anogir ymgeiswyr i ystyried prosiectau ar amrywiaeth o opsiynau cyflenwi a chyllidebau hyd at y ffigur uchaf hwn."}, {"text_idx": "#000014", "text": "Bydd cam dau yn gam \u2018uwchraddio\u2019, lle gall y syniadau cryfaf gael hyd at \u00a31 miliwn fesul prosiect. Bydd y cyllid ychwanegol hwn yn cael ei ddefnyddio i ddangos y gellir gweithredu eu datrysiadau yn llwyddiannus ar raddfa sylweddol."}, {"text_idx": "#000016", "text": "Dwedodd y Cynghorydd Julie Sangani, yr Aelod Cabinet dros Iechyd y Cyhoedd a Chydraddoldeb: \u201cMae mynediad at fwyd lleol, iach a fforddiadwy yn hanfodol i fynd i\u2019r afael a\u0302 salwch sy\u2019n gysylltiedig a\u0302 deiet, yr argyfwng costau byw, newid yn yr hinsawdd a cholli bioamrywiaeth."}, {"text_idx": "#000017", "text": "\u201cMae\u2019r her newydd hon yn gyfle gwych i sefydliadau lleol, gyda\u2019r syniadau a\u2019r gallu i wneud pethau\u2019n wahanol, helpu\u2019r rhanbarth i fynd i\u2019r afael a\u0302 rhai o\u2019r heriau allweddol sy\u2019n wynebu ein cymunedau heddiw.\u201d"}, {"text_idx": "#000019", "text": "\u201cMae\u2019r prosiect hwn yn gyfle cyffrous iawn i ffermwyr arloesol a sefydliadau eraill yn y sector bwyd gyflwyno prosiectau a fydd yn sicrhau cyflenwad o fwyd cynaliadwy a dyfir yn lleol am genedlaethau i ddod."}, {"text_idx": "#000020", "text": "\u201cWrth i\u2019r argyfwng costau byw barhau i effeithio ar deuluoedd, mae diogelwch bwyd yn dod yn fwyfwy pwysig. Felly, mae angen i ni fanteisio ar bob cyfle i hwyluso\u2019r broses o bontio i system fwyd a all ddarparu bwyd fforddiadwy ac iach ar yr un pryd a\u0302 lleihau effeithiau amgylcheddol negyddol\u201d."}, {"text_idx": "#000024", "text": "Os hoffech dderbyn copi\u0308au o'n cylchlythyrau, cwblhewch y ffurflen gyda'ch manylion isod."}]